༄༅། །མགོན་པོ་ལྕམ་རོལ་སྒྲུབ་པའི་མན་ངག་ས་ལུགས་བཞུགས་སོ། །
བླ་མ་དམ་པ་རྣམས་ལ་ཕྱག་འཚལ་ལོ། །ཌཱ་ཀི་ནི། དྷ་དྷི་དྷྭ་དཾ་དྷོ་ཌ་ཀི་ནི། རཾ་རཾ་རུཾ་རཾ་རཾ་
ར། ལ་ཀི་ནི། ལཾ་ལཾ། ཡུཾ་ལེ་ལཾ་ལ། ཀ་ཀི་ནི། ཀཾ་ཀཾ ཀུཾ་ཀཻ ཀཽ་ཀ་ ས་ཀི་ནི། སཾ་སཾ་
སུཾ་སཾ་སཾ་ས། ཧ་ཀི་ནི། ཧཾ་ཧི་ཧཱུཾ་ཧཾ་ཧོ་ཧ། ན་ཀི་མ། ནི་མ་ཧཱ་ཀ་ལི་གྷ་རེ་གྷ་རེ། བུ་ལ་ཡཱ། ཇི་མ་བ་
ར་ལི། ས་ཏཾ་ས་ཏཾ། ས་དི་ཀ་དི། ཀེ་རེ་ཀེ་རེ་ཕཊ་དྷ། ཀ་ཕཊ་དྷ། སོ་ཏི་ཀ་ར་མ་གཾ་པ། སི་སི་ས་
དུ་ཀཾ་ཁ་ཊཾ་ཀ་ཊཾ་ཁ་ཌཾ་ཕཊ། དགྲ་བོ་ཆེ་གེ་མོ་མཱ་ར་ཡཱ་ཕཊ། བསྟན་པ་སྲུང་བའི་མན་ངག་འདི་
མཁའ་འགྲོ་མ་དྲུག་ཡིན་ཏེ། དཔལ་མགོན་པོའི་གཙོ་བོ་ལས་མཁན་གཉིས་ཀ་ཡིན་སྒྲུབ་པ་
དགོས་སྔགས་ཀྱིས་ཆོ་ག་དམ་རྫས་བསགས་ཤིང་དཀྱིལ་འཁོར་བརྩིགས། ཟུར་དུ་གཙང་དུ་
སྔགས་དྲུག་གདགས། །དུག་སོགས་རྫས་བྲིས་གཟུགས་བརྙན་ནི། །དབུས་བཞག་སྙིང་གར་
གཙང་གཅིག་གཟུགས། །རང་ཉིད་མི་གཡོ་བསྒོམ་པ་ནི། །སྐུ་སྒེག་གཡས་གྲི་གུག་གཡོན་ཐོད་
བསྣམས། །སྔགས་ཚད་དང་བོ་ཅི་རིགས་བཟླས། །སྔགས་བཟླས་ཤིང་འོད་འཕྲོས་འཇོམས་པར་
བསྒོམ། །ནད་རྟགས་སྒྱོགས་འཕེན་སོགས་སྨྲས་ན། །གཟར་བུས་ཁྲག་ཕྱར་གསང་སྔགས་བཟླས། །
ཡུངས་དཀར་གྱིས་ཀྱང་བརྡེག་པར་བྱ། །དབུས་ཀྱི་གཏོར་མ་དགྲ་ཕྱོགས་དགྱེར། །དྲུག་ཅུ་རྩ་
བཞི་བཟླས་ཤིང་གཏོར། །སྦྱིན་སྲེག་དང་ནི་མནན་པ་ཡང་། །གདམས་ངག་བླ་མའི་ཞལ་ལ
ཤེས། །འཁུ་ལྡོག་མི་ཡོང་བཀྲ་ཤིས་པ། །ལྟོ་ལ་བག་ཙམ་ངན་པ་ཡིན། །མི་རོ་བླང་ཞིང་བསྒྲུབ་
པར་བྱ། །ཤིན་ཏུ་ཟབ་པའི་གསང་སྔགས་བཟླ། །རང་དགར་བྱིན་ན་དམ་ཚིག་ཉམས། ། དམ་
331

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཀུཾ་ཀཻ་ཀཻ་ཀཻ་ཀཾ
ཉམས་པ་ལ་དངོས་གྲུབ་མེད། །མཁའ་འགྲོ་མ་དྲུག་གི་ངན་སྔགས། བུད་དྷ་གྷི་ར་ཏི་གདམ་ངག་
ཤིན་ཏུ་གསལ་བ་རྫོགས་སོ། །རོང་བོ་ལོ་ཙཱ་བ་རྡོ་རྗེ་དབང་ཕྱུག་གིས་སྒྱུར་བའོ། །སྠི༎ ༎
༈ ར་རུཾ་རཾ་རོ་རཾ། ནི་ཀ་ར། དྷ་ཧཱུཾ་དྷེ་དྷོ་དྷི་བྷཾ། ནི་ཀི་དྷ། ཀ
ནི་ཀི་ཀ ལ་ལུ་ལྀ་ལྀ་ལིཾ་ལཾ། ནི་ཀ་ལ། ཧ་ཧཱུཾ་ཧེ། ཧོ་ཧཾ་ཧཾ། ནི་ཀི་ཧ། ས་སུཾ་སེ་སོོ་སིཾ།
ནི་ཀི་ས། མཁའ་འགྲོ་མ་ལས་བྱེད་དུ་མ་འདོད་ན། རྩང་བཞི་དྲུག་པའི་མན་ངག་ཡིན་ཏེ།
གྲངས་ཐུན་རེ་ལ་བརྒྱ་རྩ་བརྒྱད་ལས་མང་དུ་མི་རུང་། ཞག་བཞི་ལས་མང་དུ་མི་རུང་། དཀྲུག་
སྔགས་བློ་ལ་བླང་དུ་མི་རུང་ངོ་། །རྩང་བཞི་དཀྲུག་མན་ངག ཨ་ཙ་ར་འཕྲིན་གྱི་ཤུགས་ཅན་
གྱིས། རོ་ལངས་རྡོ་རྗེ་དབང་ཕྱུག་ལ་གནང༌། དེས་དཔལ་དགའ་ལོ་ཞང་རཏྱཱའོ། །ཡྤྱི༎ ༎
༈ དཔལ་རྡོ་རྗེ་མཁའ་འགྲོ་མ་རྣམས་ལ་ན་མོ། འདི་སྒྲུབ་པའི་དུས་སུ་རང་ཡི་དམ་ལྷར་
བསྒོམས། མདུན་དུ་ཡེ་ཤེས་ཀྱི་མགོན་པོ་བསྒོམས། འབྲུབ་ཁུང་གི་གྲི་གུག་ལ་ཌཱ་ཀི་དྲུག་
བསྒོམས། གསང་བའི་དུས་སུ་ཡང་རུང་ལ་ཐུན་གྱི་དུས་སུ་ཡང་རུང་སྟེ། ཡེ་ཤེས་ཀྱི་མགོན་པོའི་
ཕྱག་གི་རལ་གྲི་ལས་རལ་གྲི་མང་བོའི་ཆར་ཕབ་སྟེ། ཐོད་པའི་ནང་གི་ཐུན་ལ་ཕོག་པར་བསམ།
ཐུན་མཚོན་ཆའི་ཕུང་བོར་བསམས། ཐོད་པའི་ཐད་ཀའི་ནམ་མཁའ་ལས་ཀྱང་མཚོན་ཆའི་ཆར་
ཕབ་པར་བསམས་ཤིང་། ཐུན་གྱིས་བྲབ་བོ། །གསོད་པའི་དུས་སུ་རང་ཉིད་མོན་པོར་བསྒོམ་
མོ། །རྟགས་ནི་གཤིན་རྗེ་གྲུབ་པའི་རྟགས་སུ་མོན་པོ་འོང་ངོ་། །བདུད་གྲུབ་པའི་རྟགས་སུ་ཁྱི་
ནག་པོ་དང་། སྤྱང་ཀི་འོང་ངོ་། །བཙན་གྲུབ་པའི་རྟགས་སུ། མི་ཤར་དང་། རྟ་བ་འོང་ངོ་། །རྒྱལ་
བོ་གྲུབ་པའི་རྟགས་སུ་བྱ་དཀར་དང་། ཁྱི་དཀར་དང་། མི་དཀར་དང་། སྤྲ་སྤྲེའུ་དང་། སྤྱང་ཀི་
འོང་། མ་མོ་གྲུབ་པའི་རྟགས་སུ་བུད་མེད་རྒྱན་ཆ་དང་བཅས་པ་དང་། རྒྱན་མེད་པ་དང་། བུད་
མེད་ནག་མོ་གཅེར་བུར་བྱས་པ་དང་། མོ་མཚན་སྟོན་པར་འོང་ངོ་། །སྟྲི།
332

༄༅། །མངོན་འབྱུང་མགོན་པོ་ཕྱག་དྲུག་པ་སོགས་ཀྱི་མངོན་རྟོགས་བཞུགས་སོ། །
༼༽
༈ བཅོམ་ལྡན་འདས་ལྷན་ཅིག་སྐྱེས་པ་ལ་ཕྱག་འཚལ་ལོ། །བླ་མའི་གདམས་པ་མཁའ་
འགྲོ་མ་དྲུག་སྐོར་འདི་ལ་གསུམ་སྟེ། བསྙེན་པ་དང་། སྒྲུབ་པ་དང་། ལས་སྦྱོར་རོ། །དང་བོ་
བསྙེན་པ་ནི། དཔའ་བོ་གཅིག་པའམ། ཡེ་ཤེས་ཀྱི་མགོན་པོ་ལ་ཡི་དམ་བྱས་ནས། །གཏོར་མ་
དང་། དམ་རྫས་ལ་བརྟེན་ནས་ཡིག་འབྲུའི་གྲངས་ཀྱི་བསྙེན་པ་བསྐྱལ་བའོ། །སྒྲུབ་པ་ལ་གནད་
རྣམ་དྲུག་གི་སྒོ་ནས་བསྒྲུབས་ཏེ། ཡིད་དང་འཐད་པའི་སའམ། དུར་ཁྲོད་ལ་སོགས་པའི་གནས་
སུ། དྲག་པོའི་ཉི་མ་ལ་ཞུགས་ནས། བཀྲ་མ་ཤིས་པའི་གནས་ནས་ས་བླངས་ཏེ། དེ་མ་རྫ་ས་མི་
ཁྲག་ལ་གཞི་བྱས་པའི་ཁྲག་སྣ་རྙེད་ཚད་དང་། རབས་ཆད་ཐོད་པ་ལ་སོགས་པ་ཀུན་གསག་གོ་
དཀྱིལ་འཁོར་མདའ་གང་གྲུ་བཞིའི་སྟེང་དུ། འབྲུབ་ཁུང་ཁྲུ་གང་། དཔངས་སུ་སོར་བརྒྱད་པ་
དབྱིབས་གྲུ་གསུམ་ལ་བསྣོལ་མ་མཐོ་དམན་ཅན་བྱས་ལ། སྲུང་བ་མོ་དང་། ཁྲོ་མོ་དང་། འཇིགས་
བྱེད་མ་གསུམ་རྩིབས། གཞན་མ་གསུམ་པས་དམའ་བར་བྱས་ལ། རྩིབས་དྲུག་དབུས་དང་
བདུན་ཆར་ལ་གྲུ་གསུམ་བྲུས་ལ། རོ་སོལ་གྱིས་ནག་པོར་བྱུགས་པ་ནི། གནས་དང་དཀྱིལ་འཁོར་
གྱི་གནད། ཟུར་གསུམ་རྩང་དུ་སྔགས་དྲུག་གདགས། ཞེས་པས། མནྜལ་དེའི་ཟུར་དུ། སྐྱེར་བ་
ལ་སོགས་པ་རྩང་དུ་རྩེ་མོ་གྲུ་གསུམ། སྐེད་པ་ན་བརྒྱ་མདུད་ཡོད་པ་བྱས་ལ། མི་ཁྲག་ཙན་དུག་
སྦྱར་ལ་བྱུགས་ལིངྒ་རེ་རེའི་སྟེང་དུ་གཟུགས་སོ། །
སྔགས་དྲུག་གདགས་ཞེས་པ་ནི། ཐང་ཤིང་ངམ། དར་ནག་གི་མཐིང་ཤོག་དྲུག་ལ་སྔགས་
དྲུག་གསེར་གྱིས་བྲིས་ལ། རྩད་དྲུག་ལ་ཤར་ལ་སོགས་པའི་ངོ་བོའམ། སྔགས་མནར་བར་
བཏགས་ལ་འབྲུབ་ཁུང་གི་ཟུར་དྲུག་ལ་གཟུགས། སྒྲུབ་པ་ཐོན་པ་དང་། གོང་ཁུག་གཡས་པར་
གཞུག་གྲུ་གསུམ་དེའི་ནང་དུ་རེ་བ་ནག་པོའི་སྟེང་དུ་རྐང་རྗེས་དང་ཚ་བ་གསུམ་ལ་སོགས་པ་
དམིགས་པའི་གཟུགས་པོར་བརྒྱད་པ་གཅིག་བྱས་ལ་གསད་པའི་ལིངྒ་གཉིས་མི་ཁྲག་དང་ཙན་
333

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དུག་གིས་བྲིས་ལ་སྙིང་གར་བཅུག་སྟེ། མགོ་བོ་ལྷོར་བསྟན་གན་རྐྱལ་དུ་བཞག་གོ །དུག་སོགས་
རྫས་ཞེས་དབུས་སུ་བཞག །ཅེས་པའི་དོན་ནོ། །
སྙིང་གར་ཞེས་པའི་དབུས་སུ་གན་རྐྱལ་དུ་བཞག་པ་ངའི་སྙིང་གར་རྩད་གོང་མ་ཀུན་འདྲ་
བ་གཅིག་གཟུགས། ཡང་ན་མཆོག་ཕུར་གཅིག་གཏམས་ལ། དེའི་རྒྱ་མདུད་ཡོད་པར། གཤིན་
ཐག་ཚོན་སྣ་ལྔའི་སྐུད་པ་བཏགས་ནས་གཟུངས་ཐག་བྱས་ཏེ། གྲུ་གསུམ་ལ་མིའི་མཚོན་ཕུར་
གསུམ་གཟུགས་ཏེ། དེ་ལ་གཤིན་ཐག་དེ་སྣེ་རང་གིས་བཟུང་། ཟུར་གསུམ་གྱི་དང་། དབུས་ཀྱི་
རྩད་དུ་བཞིའི་སྟེང་དུ་སྣོད་ཐུནརབ་ཆད་ཐོད་པ་བཞག ཐུན་རྫས་མི་རྟའི་ཁྲག་གིས་སྣ་དྲངས་
པའི་ཁྲག་སྣ་ཚོགས་ཚད་དང་། ཡུངས་ནག་དང་། དུག་སྣ་ཚོགས་ཚད་དང་མི་བསད་པའི་མཚོན་
རྩེ་བརྡར་བའི་ཕྱེ་མ་དང་། རིམས་ཀྱིས་ཤི་བའི་ཁྲག་གིས་བཀང་ལ། དེའི་སྟེང་དུ་སྔར་ལིངྒ་
གཉིས་བྲིས་པའི་གཅིག་གིས་ཁ་བཅད། ཡུངས་དཀར་ལ་སོགས་པའི་དྲག་པོའི་ཐུན་རྫས་
རྣམས་བསག་པ་ནི། དམིགས་པ་སྒྲུབ་རྫས་ཀྱི་གནད་དོ། །ཡེ་ཤེས་ཀྱི་གཙོ་བོ་གཏོར་མའི་སྟེང་
དུ་གདགས་པ་ནི། མཁའ་འགྲོ་མའི་རྟེན་དྲུག་ལ་དཔལ་བཤོས་རེ་དང་། ཚིལ་ཆེན་གྱི་མར་མེ་
དང་། ཤ་ཁྲག་ལ་གཞི་བྱས་པའི་གཏོར་མ་ཐོད་ཕོར་དྲུག་དང་། ཁྲག་ངན་སྣ་ཚོགས་ཀྱིས་བཀང་
བའི་ཐོད་པ་དྲུག སྣོད་གཞན་ཡིན་ཡང་ཐོད་པར་མོས་པ་བྱས་ལ་རྟར་གཟུགས། རྒྱུན་དུ་རེ་རེ་
དབུལ་བ་ནི་མཐུན་པ་དམ་རྫས་ཀྱི་གནད་དོ། །རང་ཡེ་ཤེས་མགོན་པོར་གཞུང་ལྟར་བསྒོམས་
ནས། ཟུར་དྲུག་ལ་སྐད་ཅིག་གིས་མི་ལས་འདས་པའི་མཁའ་འགྲོ་མ་གསུམ་ཤར་གྱི་མཁའ་འགྲོ་
མ་དང་། སྲིང་མོ་དང་། ཞི་བ་མོ་དང་གསུམ། ཁྲོ་མོའི་ཞལ་ཅན་དང་། འཇིག་རྟེན་མའི་མཁའ་
འགྲོ་གསུམ་ནི། ཁྲོ་མོ་སྟག་གི་ཞལ་དང་། དཔལ་མོ་བྱ་རོག་གི་ཞལ་དང་། འཇིགས་བྱེད་མ་
སེངྒེའི་ཞལ་ཅན་དང་གསུམ། དེ་ཐམས་ཅད་སྐུ་མདོག་ནག་པོ་ཕྱག་གཡས་ན་གྲི་གུག གཡོན་
334

༄༅། །མངོན་འབྱུང་མགོན་པོ་ཕྱག་དྲུག་པ་སོགས་ཀྱི་མངོན་རྟོགས་བཞུགས་སོ། །
ན་ཐོད་པ་བསྣམས་པ། གཅེར་བུ་རོའི་གདན་ལ་བཞུགས་པར་བསྒོམས། སྔགས་ནི་དང་བོ་དྲུག་
སོ་སོ། གཉིས་གསང་སྔགས་ནི་ཐུན་མོང་གིའོ། །འཕྲིན་ལས་ནི་སོ་སོར་བྱེད་དོ། །དཔལ་མགོན་
པོ་ནི་མཁའ་འགྲོ་རྣམས་ཀྱི་གཙོ་བོ་ཡིན་པ་ལ། ལས་མགོན་ནི་མཁའ་འགྲོ་རྣམས་ཀྱི་ལས་བྱེད་
དོ། །མགོན་པོ་འདིའི་ལུགས་སུ་བསྒྲུབ་མི་དགོས་སོ། །འདིའི་སྐབས་སུ་གྷན་ཧྲི་བརྒྱ་རྩ་རེ་
བཟླས། ཡེ་ཤེས་པའི་ཡི་གེ་བཅུ་བའམ་ཆ་བརྒྱད་བསྙེན་པ་བྱ། ༀ་མ་ཧཱ་ཀ་ལ་སིད་དྷི་ཡ་མ་དུ་ཛཿ
མ་མ་ཏྲ་ག་ཏུ་ཏྲ་མ་ར་ཡ་ཕཊ། ཅེས་པ་འདི་སྒྲུབ་པའི་དུས་སུའོ། །གཞན་ཡང་ཕྱག་མཚན་ལས་
ཐུན་གྱི་ཐོད་པ་མཚོན་ཆའི་མཚོར་བསམ་པ་དང་། ཕོ་ཉས་དམིགས་པས་དགུག་པ་ལ་སོགས་པ་
བྱས་ཏེ། དགྲར་གསལ་བ་དང་། མཐུན་བྱེད་པའི་ཚེ་ན་མོན་པའི་ཏེང་ངེ་འཛིན་དུ་བྱ་བ་ནི་སྒོམ་
པ་མངོན་རྟོགས་ཀྱི་གནད་དོ། །
ཡེ་ཤེས་ཀྱི་མགོན་པོ་སྔ་དྲོ་སྔགས་བརྒྱ་ལ་སོགས་པས་མགོ་མནན་ནས། སྔགས་འོག་མ་
དྲུག་སྨྲ་བཅད་བྱས་ཏེ། རྟགས་མ་བྱུང་བར་དུ་བཟླས་པ་ནི། དྲག་པོ་སྔགས་ཀྱི་གནད་དོ། །དེ་
ལྟར་བསྒྲུབས་པས་གནད་རྟགས་སུ་དགྲ་ཡུལ་དུ་དམག་འདྲེན་པ་དང་། སྒྱོགས་འཕེན་པ་ལ་
སོགས་པ་བྱུང་ན། དམ་ཅན་གྲུབ་པ་ཡིན་ཏེ། ཐུན་གྱིས་ལས་བྱའོ། །རང་ཉིད་མོན་པོ་ནག་མོ།
གཡས་གྲི་གུག ་ གཡོན་ཐོད་པ་བསྣམས་པར་བསྒོམས་ཏེ། ཕྲག་གོང་གཉིས་སུ་ཡང་ལང་
པ་དེ་འདྲ་བ་གཉིས་བསྒོམས་ལ། གཡོན་གྱི་སྲིན་ལག་ལ་གཤིན་ཐག་བཏགས་ནས། ལིངྒ་སྟེང་
མ་བཟུང་ལ། གཡས་པ་གཟར་བུས་ཁྲག་འཕྱར་ཞིང་གསང་སྔགས་བཟླས་སོ། །འདིར་རྒྱུན་
གཏོར་ནུབ་ཐོན་ཆོད་སྲོད་ལ་བཏང་། རྟ་གཏོར་ལས་མ་ཚར་བར་དུ་མི་བཏང་བར་བསྔོས་ལ་
བཞག རྒྱུན་གཏོར་ཡི་གེ་གསུམ་གྱིས་བྱིན་གྱིས་བརླབས་ལ། སྔགས་གོང་མ་དྲུག་ཅུས་སྤྱན་
དྲངས་ཏེ་འོག་མ་དྲུག་ཅུ་རྩ་གཅིག་དབུལ། མགོན་པོ་འཁོར་བཅས་སོ་སོར་བཏང་། མ་འཛོམ་ན་
335

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐུན་མོང་དུ་མགོན་པོའི་གཏོར་སྔགས་ཀྱིས་དབུལ། འཕྲིན་ལས་གང་ཡིན་བཅོལ་བ་ནི་རྟགས་
དང་བསྟུན་ལ་ཐུན་གཟེར་གྱིས་གནད་དོ། །དེ་ལྟར་བྱེད་ཅིང་གསང་སྔགས་བཟླས་པས། གསང་
ལས་བྱེད་པའི་རྟགས་བཞི། བུད་མེད་ནག་མོ་རེ་བའི་གོས་ཅན། གཅེར་བུ་རལ་བ་ཅན་ཐོར་ཅོག་
གྱོན་པ། འཇིགས་སུ་རུང་བ་ལྟོ་བ་ཤིན་ཏུ་ངན་པ་གཅིག་བྱུང་ན། ཕྱི་རྟགས་དགྲ་ལ་ལས་བྱེད་
པའི་རྟགས་ཡིན་ཏེ། དེ་ལྟར་བྱུང་ཡང་ད་དུང་བཟླས་པ་བསྲུངས་ནས་བྱས་ན་དགྲ་ལ་ལས་བྱེད་
པར་ཐེ་ཚོམ་མེད་དོ། །ཐ་མ་ལས་ལ་སྦྱར་བ་ནི་མནན་བསྲེག་གཉིས་ལས། དང་བོ་སྦྱིན་བསྲེག་བྱ་
བ་ནི། མཎྜལ་ཟླུམ་པོའི་སྟེང་དུ་ཙཀྲ་རྩི་བས་དྲུག་པ་གཅིག་བྲི། རྩིབས་འཆན་ལ་རལ་གྲི་རྩེ་མོ་
ནང་དུ་བསྟན་པ་དྲུག་སྟེ། ནག་པོར་བྱ། དེའི་སྟེང་དུ་རོ་བསྲེགས་པའི་འགལ་དུམ་དང་། དུག་
ཤིང་ལ་སོགས་པ་ཚེར་མ་ཅན་སྤུངས་ལ་མེ་སྦར། མེ་དོང་ལ། མགོན་པོ་ལ་མཁའ་འགྲོ་མ་དྲུག་
གིས་སྐོར་བར་བསྒོམས་ལ། དྲག་པོའི་སྔགས་དང་རྫས་ཀྱི་ཐོད་པའི་སྟེང་གི་ལིངྒ་དེ་ལ་སོགས་
པ་གྲི་མཚོན་གྱིས་གཏུབས་ནས་ཟངས་ཕྱེ་དང་། ལྕགས་ཕྱེ་དང་། རྡོ་ཕྱེ་དང་། དུག་སྣ་ཚོགས་
པའི་ཆུ་དང་སྦྱར་བ་རྣམས་ཐུན་རྫས་སྲེག་རྫས་ཡིན་པས་བསྒྲུབ་བྱའི་ཤ་ཁྲག་ཏུ་བསམས་ཏེ།
སྔགས་འོག་མ་དྲུག་ཅུ་རྩ་གཅིག་བཟླས་པས་ཞལ་དུ་དབུལ་ལོ། །
ཐལ་བ་དགྲ་ཕྱོགས་སུ་ཕྱིར་རོ། །མནན་པ་ནི། གྲུ་གསུམ་ནང་གི་ལིངྒ་དེ་དང་། གཞན་
དགྲའི་ཕ་མེས་སམ། རིགས་རྒྱུད་དམ། རབས་ཆད་དང་། མཛེ་རྐང་དུ་བཅུག་ལ་སྦྱིན་སྲེག་ཐལ་
བས་ཁ་བཀང་ལ། མནན་པའི་ས་བརྒྱད་གང་ཡང་རུང་བར་ཉི་ཤུ་དགུ་ལ་མནན་ཏེ། ས་བརྒྱད་ནི་
སྒྲུབ་པ་བོའི་མལ་འོག་གམ། དཀྱིལ་འཁོར་མི་འཇིགས་པའི་འོག་གམ། སྦྱིན་སྲེག་རྒྱུནདུ་བྱེད་
པའི་ཐབ་འོག་གམ། དགེ་འདུན་གྱི་རྒྱ་སྒོའི་ཐེམ་འོག་ཏུ། ལྷ་རྟེན་གཉན་པོའི་སའམ། ཆུ་མིག་
གཉན་པོའམ། མཆོད་རྟེན་གཉན་པོའི་འོག་གམ་དེ་རྣམས་གང་རང་དུ་སྦའོ། །ལས་མགོན་
336

༄༅། །མངོན་འབྱུང་མགོན་པོ་ཕྱག་དྲུག་པ་སོགས་ཀྱི་མངོན་རྟོགས་བཞུགས་སོ། །
༼ཙྪ
འགྲུབ་ན་འདིས་འགྲུབ། . འདི་འགྲུབ་ན་ལས་མགོན་འགྲུབ། གཅིག་གིས་གཅིག་འགྲུབ་ཡིན་
གསུངས་སོ། །དེ་ལྟར་བྱས་ཀྱང་དགྲ་ལ་རྟགས་འགོར་ན། ཙཀྲ་དྲུག་གི་རྩང་དཀྲུག་ཅིང་གཟེར་
བས་སྤོགས་ཆོག་བྱ་བ་ནི། མཁའ་འགྲོ་མ་དང་། ཁྲོ་མོ་དང་གཉིས་རྩ་སྔགས་དང་བཅས་པས་
བཞག སྲུངས་མོ་དང་། དཔའ་མོ་གཉིས་རྩ་སྔགས་དང་བཅས་པ་བཙུགས་ལ་བསྣོར། ཞི་
བ་མོ་དང་། འཇིགས་བྱེད་མ་ཡང་བསྣོར་བར་བྱའོ། །འདི་རྣམས་ཀྱི་སྙིང་བོ་གསེར་གྱིས་བྲིས་ཏེ།
རབ་གནས་བྱས་ནས་གོང་ཁུག་བཅངས་པས་སྲུང་བ་ཆེན་པོར་འགྲོ་ཞིང་བར་ཆད་གང་གིས་
ཀྱང་མི་ཚུགས་སོ། །